**«Գերշվին»** (անգլ.՝ The Gershwin Theatre), բրոդվեյան թատրոն, գտնվում է 51-րդ փողոցի արևմտյան մասում, Փարամաունթ Պլազա շենքում, Մանհեթենի թատերական թաղամասում, Նյու Յորք, ԱՄՆում։ Հանդիսասրահը նախատեսված է 1933 հոգու համար,
այն Բրոդվեյի ամենամեծ թատրոնն է։ Թատրոնը ղեկավարում է «Nederlander Organization»-ը։ Թատրոնի նախասրահում է գտնվում Ամերիկյան թատրոնի փառքի դահլիճը։

Պատմություն
-----------

Թատրոնի տարածքը գտնվում է «Փարամաունթ պլազա» երկնաքերի առաջին հարկերում, «Կապիտոլիում» թատրոնի պատմական վայրում։ Ներքին մոդեռն ոճով հարդարանքը նախագծվել է ըստ սցենոգրաֆ Ռալֆ Ալսվանգի։ Շինարարությունն արժեցել է մոտավորապես 12.5 միլիոն դոլար.
Թատրոնը բացվել է 1972 թվականի նոյեմբերի 28-ին, «Ուրիս» անվամբ (անգլ.՝ Uris Theatre) (ըստ իմպրեսարիո եղբայրներ Հարոլդ և Փերսի Ուրիսների ազգանվան)։ Բացման օրը թատրոնում կայացել է «Վիա Գալակտիկա» մյուզիքլի առաջնախաղը։ Ներկայացումը հաջողություն չի ունեցել և հենց առաջին բեմադրությունից հետո ֆինանսական զգալի վնասներ է պատճառել։ Մյուզիքլը չի ցուցադրվել 7 բեմադրությունից հետո։
1974-1976 թվականներին թատրոնն օգտագործվել է որպես համերգասրահ փոփ և ջազային կատարողների համար։ Այստեղ ելույթներ են ունեցել Ֆրենկ Սինատրան, Էլլա Ֆիցջերալդը, Քաունթ Բեյսին, Ռաֆայելը (իսպանացի երգիչ), Միշել Լեգրանը, Էնդի Ուիլյամսը, Ջոնի Մետիսը, Էնթոնի Նյուլին, Queen-ը և ուրիշներ։
1983 թվականի հունիսի 5-ին այստեղ անց է կացվել Թոնի մրցանակաբաշխության պարգևատրման արարողությունը։ Այս առթիվ թատրոնը վերանվանվել է` կոչվելով «Գերշվին», ըստ Այրա (գրող) և Ջորջ (կոմպոզիտոր) Գերշվինների ազգանվան։
2003 թվականի հոկտեմբերի 30-ից սկսած մինչև այսօր «Գերշվինում» ցուցադրվում է ամերիկյան ամենահաջողված մյուզիքլներից մեկի` «Չարակամը»։ Այն թատրոնի վաճառքի ռեկորդ է սահմանել 2013 թվականի վերջին շաբաթը` հավաքելով 3.201.333 դոլար։ Սա նաև բրոդվեյան բոլոր բեմադրությունների շաբաթվա վաճառքի ռեկորդ է, ինչպես նաև` առաջին անգամ է մեկ շաբաթվա վաճառքից հավաքվել 3 միլիոնից ավել գումար։

Հիմնական բեմադրություններ
-------------------------

* 1972. «Վիա Գալակտիկա»
* 1973. «Ճոճանակ» (մյուզիքլ), «Ժիժի» (մյուզիքլ)
* 1977. «Թագավորն ու ես» (մյուզիքլ)
* 1979. «Սուինի Տոդ, սատանա վարսավիրը Ֆլիտ սթրիթից» (մյուզիքլ)
* 1981. «Պենզանսի ծովահենները», «Իմ սքանչելի տիկին» (մյուզիքլ)
* 1985. «Անձրևի տակ երգողները» (մյուզիքլ)
* 1987. «Աստղային ճեպընթաց» (*բրոդվեյան առաջնախաղ*)
* 1989. «Դիմավորիր ինձ Սենթ-Լուիսում» (մյուզիքլ)
* 1990. «Ջութակահարը տանքիում» (մյուզիքլ)
* 1997. «Կանդիդ կամ լավատեսություն», «1776» (մյուզիքլ)
* 2000. «„Riverdance"-ը Բրոդվեյում»
* 2002. «Օկլահոմա»
* 2003. «Չարակամը» (մյուզիքլ) (*ընթացիկ ներկայացում*)

Ծանոթագրություններ
------------------

1. 1 2 3  Internet Broadway Database — 2000.
2. ↑  "The Gershwin Theatre". *Gershwin Theatre*. Արխիվացված է the original 2017 թ․ նոյեմբերի 19-ին. Retrieved 11 декабря 2014.
3. ↑  Carol Lawson (6 июня 1983). "'Cats' and 'Torch song trilogy' win top Tonys". Retrieved 11 декабря 2014.
4. ↑  Erik Piepenburg (30 декабря 2013). "A Record-Setting Week on Broadway". Retrieved 11 декабря 2014.

Արտաքին հղումներ
----------------

* Թատրոնի պաշտոնական կայք Archived 2009-04-12 at the Wayback Machine. (անգլ.)
* Թատրոնի էջը Internet Broadway Database կայքում (անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Broadway Database |

 |